kardosdrur/scandi-wiki huggingface dataset:
Beredskabscenter

Et beredskabscenter er et af beredskabsstyrelsens 6 nuværende operative centre

 Beredskabsstyrelsen Nordjylland, Thisted
 Beredskabsstyrelsen Midtjylland, Herning
 Beredskabsstyrelsen Sydjylland, Haderslev
 Beredskabsstyrelsen Sjælland, Næstved
 Beredskabsstyrelsen Bornholm, Allinge
Beredskabsstyrelsen Hovedstaden (Frivilligcenter), Hedehusene

Oversigt over centrene kan også findes på Beredskabsstyrelsens hjemmeside .

Bemanding 

Alle centre på nær Beredskabsstyrelsen Hovedstaden har et akut beredskab klar til at afgå inden for 5 min. med materiel til brand-, rednings- og CBRN-indsatser. Hertil kommer avanceret containermateriel som kan afgå inden for 15 min.

Hele døgnet er der på hvert af de fem værnepligtscentre 12 værnepligtige menige samt 3 fastansatte befalingsmænd på vagt. Yderligere forstærkning kan tilkaldes ved hjælp af de andre 75-100 værnepligtige som til daglig gør tjeneste ved hvert værnepligtscenter. 

Beredskabsstyrelsen Hovedstaden har en frivillig eller ansat menig og en ansat befalingsmand som kan levere lys, luft- og vandforsyning på 5 minutter indenfor normal arbejdstid og op til 15 minutter udenfor normal arbejdstid. Centeret er derudover bemandet af ca. 300 ulønnede frivillige, med en afgangstid for første brand-, rednings-, logistik- eller CBRN-køretøj på 30 minutter.

Beredskab
Hvert center dækker sit område i niveau 2 og niveau 3 med en maksimal udrykningstid på henholdvis 1 og 2 timer. 
Se evt  dækningsområderne

Historie 

Det første operative center startede i Herning under 2. verdenskrig den 1 september 1941 og kort tid derefter på Bornholm. Centrene blev kaldt Civilt Beskyttelses Udrykningskorps (CBU). og var oprettet af Indenrigsministeriet. I 1949 blev den første civilforsvarslov vedtaget og CBU-kolonnerne fik deres stadig mest brugte og velkendte trivialnavn civilforsvarskorpset eller kort CF-korpset. Flere centre blev oprettet, Dragsbæklejren i Thisted blev omdannet til CF-kaserne. Der ligger på dette tidspunkt CF-kaserner i Thisted, Herning, Haderslev, Middelfart, Roskilde, Næstved, Hillerød og Allinge.

Roskilde lukkede i 1962 og i midttresserne blev der bygget nye kaserner i Herning, Hillerød, Haderslev og Næstved, som den dag i dag stadig er hjemsted for de operative centre. Hillerød dog kun indtil kasernen blev lukket i 2002 og ansvaret flyttet til Næstved. Kasernen I Middelfart blev lukket i 1993 og bygningerne blev brugt til asylcenter.

Civilforsvaret som navn blev fjernet i 1993 hvor alle centre blev til beredskabscentre med det lidt lange navn beredskabsstyrelsen foran. Tilsyneladende dog lettere at stave end "kaserne".

Kilde
 http://www.brs.dk

Beredskabsstyrelsen
Waiting for My Rocket to Come

Waiting for My Rocket to Come er den amerikanske singer-songwriter Jason Mraz' debutalbum. Albummet blev udgivet i 2002. Alle sangene er helt eller delvist skrevet af Jason Mraz.

Spor 
 "You and I Both" – 3:39
 "I'll Do Anything" – 3:11
 "The Remedy (I Won't Worry)" – 4:16
 "Who Needs Shelter" – 3:12
 "Curbside Prophet" – 3:34
 "Sleep All Day" – 4:56
 "Too Much Food" – 3:41
 "Absolutely Zero" – 5:39
 "On Love, In Sadness" – 3:28
 "No Stopping Us" – 3:18
 "The Boy's Gone" – 4:15
 "Tonight, Not Again" – 4:49

Jason Mraz
Album fra 2002
Lena Frier

Lena Frier Kristiansen (født 12. marts 1983 i Randers) er en tidligere dansk badmintonspiller. 

Frier er opvokset i Randers og flyttede til Brøndby i 2003.
Hun vandt i 2008 Europamesterskabet i damedouble sammen med Kamilla Rytter Juhl og for mix-hold 2006 og 2008 samt guldvinder med det kvindelige landshold ved EM 2004, 2008 og 2010.
Hun deltog desuden ved Sommer-OL 2008 i Beijing. Hun stoppede karrieren 2010 efter syv år på landsholdet.

Eksterne henvisninger 
 Lena Frier's hjemmeside
 Badminton Denmark – Lena Frier Kristensen 

Badmintonspillere fra Danmark
Personer fra Randers
Danskere i 1900-tallet
Danskere i 2000-tallet
Astrup (Grinderslev Sogn)

Astrup er en gammel hovedgård i Grinderslev Sogn, Salling, Nørre Herred, nordøst for Skive. Den tilhørte i midten af 1400-tallet Juul'erne (med stjernen i våbnet), senere Friis'erne. Claus Reventlow havde den fra 1735 indtil 1749, hvor han solgte den til Peder Malling (fader til statsministeren Ove Malling), men solgtes atter 1766.

Hovedbygningen (1773) og den toetages pavillonbygning mod øst (1786) samt hegnsmur og småhuse (ca. 1800) er fredet.

Tobaksfabrikant Thomas Funder købte Astrup i 1840.

Fredningen blev gennemført 1918 og udvidet 1964.

Eksterne henvisninger 
  Astrup (Grinderslev Sogn) - fra Dansk Center for Herregårdsforskning

Referencer 

Herregårde i Skive Kommune
Herregårde i Viborg Amt
Fredede slotte og herregårde i Danmark
Free (Gavin DeGraw-album)

Free er det tredje album lavet af den amerikanske pop/rock sanger, Gavin DeGraw. Albummet blev udgivet i marts 2009 af J Records.

Album fra 2009
Ausumgård

Ausumgård eller Avsumgård er en hovedgård i Vejrum Sogn, Hjerm Herred, Ringkøbing Amt. Jordtilliggendet er på 277 ha., hvoraf 31 ha. er skov. Hovedbygningen er opført ca. 1777.

Ausumgård nævnes første gang som bondegård i 1476. I 1554 overdrog Mogens Munk, der også ejede Volstrup, Ausumgård til elskerinden Marine Jensdatter og de to døtre, han havde med hende. I 1600-tallet blev Ausumgård lagt ind under Quistrup som ladegård.

I 1709 købte Jens Jermiin, præst i Hjerm, Ausumgård. Præsten ejede i forvejen en del jord, og fra den 1. januar 1710 blev Ausumgård nævnt som komplet sædegård.

Jens Jermin døde i 1742, hvorefter hans søn Thomas Just Jermiin efterfulgte faderen som både godsejer, præst og provst. Han blev adlet i 1750.

Det trefløjede ladegårdsanlæg, den trefløjede hovedbygning og det store haveanlæg udgør et storstilet herregårdsanlæg, der stort set har stået uforandret siden. Ladegården blev fornyet i 1901, hvor gennemkørselsporten med tårn blev opført.

I 1942 gik Ausumgård ud af Jermiin-slægtens eje, da den blev købt af Ivar og Knud Lundgaard. Ausumgård ejes i dag af fru Kirsten Lundgaard-Karlshøj, Kristian Lundgaard-Karlshøj og Maria Lundgaard-Karlshøj.

Henvisning 
  Om Ausumgaards historie 

Bygninger, konstruktioner og anlæg i Struer Kommune
Herregårde i Ringkøbing Amt
Fredede slotte og herregårde i Danmark
Bangsbo Hovedgård

Bangsbo Hovedgaard (tidligere også Fladstrand) er en gammel hovedgård i den sydlige ende af Frederikshavn i Frederikshavn Kommune, Flade Sogn, Horns Herred, Hjørring Amt i dag Region Nordjylland).

Bangsbo Hovedgård nævnes første gang i et brev af 13. april 1364 . Siden er den talrige gange revet ned og bygget op igen, og hele 49 gange er der udfærdiget et nyt ejerbrev. Den nuværende hovedbygning er ca. 250 år gammel.

Den stråtækte højremslade med bindingsværk er fra 1580'erne. Bygningerne er omgivet af middelalderlige voldgrave.

I dag huser bygningerne Bangsbo Museum.

Ejere 
 1364 væbner Jens Nielsen Værkmester 
 1405 Børglum Kloster 
 1536 Kronen 
 1573 Otte Banner til Asdal 
 1585 Ingeborg Skeel til Voergaard 
 1604 Otte Skeel til Hammelmose 
 1634 Birgitte Lindenov 
 1648 Christen Ottesen Skeel til Hammelmose 
 1670 Holger, Albert og Otte Bille 
 1671 Otte Bille 
 1674 Henrik, Steen, Chr. Fr. og Otte Bille 
 1692 Henrik Bille 
 1704 Otte Arenfeldt til Knivholt 
 1720 Lage Beck Arenfeldt 
 1736 Anne Sophie Pax til Sæbygaard 
 1744 Jens Nielsen Møller 
 Lorents Simonsen Klitgaard 
 ca 1788 Jens Klitgaard og Cecilie Lassen 
 1810 Marie Elisabeth v. Angersbach (f. komtesse Knuth) 
 1812 Johs. Møller 
 1834 Hans August Bie 
 1849 Caroline Bie, Laurine Bie og Adolphine Bie
 1852 Engelbrecht Ferdinand Michaelsen 
 1854 Dietrich Gørtz 
 1874 Lauritz Chr. Nyholm 
 1884 Carl Vilh. Theodor Heiberg (fæstegods Poul Knudsen) 
 1891 Johan Knudsen 
 1909 Konsortium i Frederikshavn 
 1910 P. Jensen 
 1912 W. Jørgensen 
 1917 E. M. Pay 
 1918 O. Bigler 
      E. M. Pay 
 1919 Chr. Nielsen 
 1923 Holger Nathanael Smidt 
 1925 N. A. Sørensen 
 Jydsk Land-Hypotekforening 
 1928 Heinrich Kauffmann baron Haxthausen 
 1939 Gunnar Eigil Christensen 
 1941 Knud Normann Petersen 
 1945 Frederikshavns Kommune

Noter

Eksterne henvisninger 

 Bangsbo Museums hjemmeside 
 Site vedr. Bangsbo Hovedgård 

Herregårde i Hjørring Amt
Fredede slotte og herregårde i Danmark
Bygninger, konstruktioner og anlæg i Frederikshavn
Barfredshøj

Barfredshøj er en proprietærgård i Reerslev Sogn, Tune Herred, Københavns Amt. Hovedbygningen er opført 1848 ved G.F. Hetsch og fredet.

Gården drives i dag fra Gjeddesdal Gods, der ligesom Benzonsdal ligger i umiddelbar nærhed.

Eksterne henvisninger 
 Herregårde på Vestegnen  PDF-folder på Ishøj Kommunes hjemmeside
 Gjeddesdal Gods' hjemmeside

Bygninger, konstruktioner og anlæg i Ishøj Kommune
Proprietærgårde
Fredede bygninger, konstruktioner og anlæg i Danmark
Celle (organisationsenhed)

En celle er i organisationssammenhæng en (ofte hemmelig) enhed, der opererer selvstændigt, uden at være direkte underlagt en officiel hierarkisk organisation. Så vidt muligt bør et medlem af én celle ikke have kendskab til andre celler eller medlemmer af disse. Når de operative enheder på denne måde er adskilt fra hinanden og fra den overordnede organisation, er det ofte operativt begrundet, da myndighederne er nødt til at bekæmpe en celle ad gangen og at afhøring af medlemmer af én celle ikke kan føre videre til andre celler. 

Alt efter cellens og den overordnede organisations formål taler man således om revolutionsceller, terrorceller eller andet.

Organisationsteori
Bøgsted

Bøgsted er en herregård i Astrup Sogn, Vennebjerg Herred, Hjørring Amt. Den er opført ca. 1500 og ombygget 1791. Herregården er fredet (1918 og udvidet 2003). Sindal Kommune præmierede den efter omfattende restaurering i 2000. Fremstår nu som et eksempel på skiftende tiders byggestil. Mod nord, øst og vest ses en magtfuld og enkel renæssancebygning fra 1500-tallet. Mod syd ses en lettere barokfacade fra 1790 med fornemt frontparti og en særpræget knækket taglinie. Kun skoven er tilgængelig for publikum.  Referende: Danmarksguiden sektion Slotte, herregårde og slotshaver i Nordjylland

Ejere 

  Niels Ovesen Panter 
1419 Anders Jacobsen Lunge 
  Ove Jepsen Lunge 
1458 – ca. Tyge Ovesen Lunge 
  Mogens Krabbe 
1521 Margrethe Mogensdatter Krabbe 
  Morten Tygesen Krabbe 
1566 Mette Viffert 
1597 Ulrik Sandberg 
  Henrik Sandberg 
1651 – ca. Ulrik Sandberg 
1668 Sophie Maltesdatter Sehested 
1688 Peder Jensen Holst 
1713 Anna Jørgensdatter Hald 
1724 Hans Bugge 
1759 Elisabeth Dyssel 
1769 Niels Bentzen Jespersen 
1775 Enevold Bolwig 
1804 Michael Brandt og Arent Hassel Rasmussen 
1807 Andreas Andkjær 
1810 Johanne Louise Henriette Jakobsen 
1825 Daniel Poppe 
1839 Severin Hastrup
1855 Sophie Elisabeth Zahrtmann 
1860 Chr. Gottlieb Fritz Koch 
1861 G. Raben 
1874 Hans Emil Bluhme 
  P. Holm 
1917 Johs. Kjærgaard 
1919 Trygve Sagen 
1921 Johs. Kjærgaard 
1924 Karl Jørgensen 
1928 E. Kirkegaard 
1930 Jysk Land-Hypotekforening 
1932 Joh. Fr. Pommerencke 
1950 A/S Oscar Siesbye 
1985   ASX9632 ApS v/a Kai Hoffman
1990 Niels Riisberg / Jørgen Riisberg (bror)
1996 Vagn Louis Fentz / Mytte Lis Lyngby gift Fentz

Eksterne henvisninger 
  Bøgsted - fra Dansk Center for Herregårdsforskning

Referencer 

Herregårde i Hjørring Kommune
Herregårde i Hjørring Amt
Fredede slotte og herregårde i Danmark
Fredede bygninger, konstruktioner og anlæg i Hjørring Kommune
Edelgave (Smørum Sogn)

Edelgave er en herregård ved Grønsø Å i Egedal Kommune, cirka 1½ km sydvest for Smørumovre (Smørum Sogn, Smørum Herred, Københavns Amt). Hovedbygningen er opført 1782-91 af Andreas Kirkerup og er fredet.

750 m syd for gården findes gravhøjen Gyngehøj.

Bygninger, konstruktioner og anlæg i Egedal Kommune
Herregårde i Københavns Amt
Fredede slotte og herregårde i Danmark
Jens Nowotny

Jens Nowotny (født 11. februar 1974 i Malsch, Vesttyskland) er en pensioneret tysk fodboldspiller, der spillede som midtbanespiller hos Karlsruher SC samt Bayer Leverkusen i Tyskland. Han var desuden i en årrække en del af det tyske landshold, som han blandt andet repræsenterede ved VM i 2006 på hjemmebane.

Klubkarriere 
Nowotny startede sin seniorkarriere i 1991 hos Karlsruher SC og fik den 2. maj 1992 sin Bundesliga-debut for klubben. I juli 1996 skiftede han til Bayer Leverkusen, hvor han var på kontrakt de efterfølgende 10 sæsoner. I sin tid her var han blandt andet med til at nå finalen i Champions League i 2002. Han skiftede i 2006 til kroatiske Dinamo Zagreb, men måtte stoppe sin karriere efter kun få måneder i klubben på grund af en alvorlig skade.

Landshold 
Nowotny nåede over en periode på ti år at spille 48 kampe for Tysklands landshold. Han debuterede for holdet den 30. april 1997 i en kamp mod Ukraine. Han var efterfølgende en del af den tyske trup til både EM i 2000, EM i 2004 og VM i 2006. Ved sidstnævnte begivenhed, der i øvrigt blev spillet på hjemmebane i Tyskland, vandt Nowotny og holdet bronze.

Eksterne henvisninger 
 Spillerinfo

Fodboldspillere fra Tyskland
Fodboldspillere fra Karlsruher SC
Fodboldspillere fra Bayer 04 Leverkusen
Deltagere ved det europæiske mesterskab i fodbold 2000
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Eskjær (Grinderslev Sogn)

Eskjær er en herregård beliggende øst for Breum i Grinderslev Sogn, Salling i det tidligere Nørre Herred, Viborg Amt, nu Skive Kommune.

Eskjær er en meget gammel hovedgård, der nævnes i historien allerede i 1328, da den ejedes af Jacob Nielsen Gyldenstjerne. Senere har den været ejet af medlemmer af slægterne Rotfeldt, Høeg, Banner, Lykke, Parsberg, Rantzau og Reventlow.

Eskjær Gods er på 705 hektar med Korsholm, Hakkildegård, Øster Hegnet, Langesgård og Astruplund

Ejere af Eskjær 

 (1328) Jakob Nielsen Gyldenstierne
 (1407) Niels Jakobsen
 ( -1493) Eskild Nielsen Høg
 ( - ) Peder Nielsen Høg
 (1493- ) Jakob Eskildsen Høg
 ( -1524) Niels Pedersen Høg
 (1524) Anna Nielsen Høg, gift Rotfeld
 (1524-1540) Niels Jensen Rotfeld
 (1540-1558) Jens Rotfeld
 (1558-1577) Johanne Rotfeld, gift Lykke
 (1577-1602) Erik Lykke
 (1602-1619) Iver Lykke
 (1619) Kreditorer
 (1619-1643) Verner Parsberg
 (1643-1664) Niels Parsberg
 (1664-1674) Arvinger efter Christian Rantzau
 (1674-1681) Ditlev Rantzau
 (1681-1698) Verner Parsberg
 (1698) Christiane Barbara Rantzau, gift Rantzau
 (1698-1719) Verner Parsberg
 (1719-1730) Johan Parsberg
 (1730-1735) Boet efter Johan Parsberg
 (1735-1750) Claus Reventlow
 (1750-1768) Mads Hastrup
 (1768-1782) Von Geistler
 (1782-1797) Christian Lange
 (1797-1828) Henrik Johan de Leth
 (1828-1830) Kronen
 (1830-1858) Grønbech
 (1858-1869) Adler
 (1869-1915) Theodor Schütte
 (1915-1953) Gudmund Schütte
 (1953-1975) Herluf Visti Gudmundssøn Schütte
 (1975-) Vibeke og Birger Schütte

Eksterne henvisninger 
Eskjær Gods 

Herregårde i Skive Kommune
Herregårde i Viborg Amt
Fredede slotte og herregårde i Danmark
Bernd Schneider

Bernd Schneider (født 17. november 1973 i Jena, Østtyskland) er en tidligere tysk fodboldspiller, der spillede størstedelen af sin karriere som midtbanespiller hos Bundesliga-klubben Bayer Leverkusen. Han var desuden tilknyttet Eintracht Frankfurt samt FC Carl Zeiss Jena i sin fødeby.

Landshold 
Schneider nåede gennem sin karriere at spille hele 81 kampe for Tysklands landshold, som han debuterede for den 28. juli 1999 i en kamp mod New Zealand. Han var efterfølgende en del af den tyske trup til både VM i 2002, EM i 2004 og VM i 2006. Desuden deltog han også i Confederations Cup for tyskerne i henholdsvis 1999 og 2005.

Eksterne henvisninger 

 Spillerinfo

Fodboldspillere fra Tyskland
Fodboldspillere fra FC Carl Zeiss Jena
Fodboldspillere fra Eintracht Frankfurt
Fodboldspillere fra Bayer 04 Leverkusen
Personer fra Jena
Deltagere ved verdensmesterskabet i fodbold 2002
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Estrup (Malt Sogn)

Estrup er en herregård i Malt Sogn, Malt Herred, Ribe Amt. Estrup historie går tilbage til 1500-tallet, men den nuværende hovedbygning er fra 1721 og fredet. Den blev opført af kongelig overførster og vildtmester Hans Bachman.

Bygninger, konstruktioner og anlæg i Vejen Kommune
Herregårde i Ribe Amt
Fredede slotte og herregårde i Danmark
A Prairie Home Companion

A Prairie Home Companion er en ensemble-komediefilm  fra 2006 instrueret af Robert Altman, hvilket dermed er hans sidste udgivne film kun fem måneder inden sin død. Den er baseret på A Prairie Home Companion, der er et radioprogram som bliver sendt fra public service-stationer i USA og andetsteds. Filmen er en fiktionel præsentation af hvad der sker bag udsendelserne på netop dette langtidsvarende radioprogram.

Eksterne henvisninger 
 Officiel hjemmeside 

Amerikanske film fra 2006
Komediefilm fra USA
Film instrueret af Robert Altman
Engelsksprogede film
Black is Beautiful

Black is Beautiful er den anden demo fra det norske dødsmetalband Black Death, udgivet i 1987. Det var den sidste demo de udgav før de ændrede navn til Darkthrone. Sporlisten er uvis

Spor 
 "Intro: Opp Lille Hans"
 "Hanhau (The Lord Of Death)"
 "Paranoia"
 "Beyond Bahamas Pirayas"
 "Nasty Sausage"
 "We Are... (A Nice Band)"
 "C.H.U.D."
 "Later... Is Too Late!"
 "Nazgul Riders"
 "Riders Of Sauron"
 "Black Is Beautiful"

Bonusnumre med gæstemusikere 
 "Grandma's Legcrush"
 "Mosh Drawn Agony"
 "Into The Darkest Depths"
 "Ambulance Trashcore"
 "Chainsaw Attack"
 "Pizza Monsters"
 "Freeze to Death"
 "Peace After All"

Eksterne henvisninger 
 

Darkthrone-album
Demoer
Album fra 1987
Nokken

Nokken eller H/F Nokken er en haveforening på det nordvestlige Amager, syd for Islands Brygge, vest for Amager Fælled og nord for Vejlands Allé.

Boligerne i området består af kolonihavelignende bygninger, og der er ikke kloakeret i området. Grundene ejes af Københavns Kommune og er opdelt på cirka 100 individuelle lejeaftaler. Beboerne arbejder på at integrere området i Islands Brygge.

Historie 
NOKKENs historie skriver sig tilbage til 1930'erne. Dengang var området ejet af Københavns Havn, der gav nogle ansatte lov at benytte det lille område til fritidsfiskeri. Derved opstod den første spæde bebyggelse. Beboerne eller brugerne har altid været en broget flok.

I slutningen af 1990'erne forsøgte man fra Nokkeboernes side at få mere struktur på området, inden man kunne blive løbet over ende af det tiltagende byggeri på Islands Brygge og ud mod Nokken. Utallige møder med Københavns Kommune (som overtog området) fulgte. Senere lykkedes det med advokathjælp at få markeret sig – omend intet er sikkert endnu. De senere års økonomiske nedgang resulterede i et midlertidigt stop i byggeboomet, og presset på Nokken aftog. I den mellemliggende tid ser det ud til, at Nokken formentlig ender med at bestå, eventuelt med status og medlemskab af Kolonihaveforbundet, eventuelt med en anden aftale. Da flere nedlagte kolonihaver/nyttehaver er blevet genhuset i området, støtter det Nokkeboerne i, at Nokken formentlig er sikret for fremtiden – med eller uden kontrakter.

Referencer 

Amager
Islands Brygge
Ole Lindskjold

Ole Dirksen Lindskjold (1. februar 1944 – 1976, Jelling/Vejle) var en dansk atlet (kuglestøder). Han var hele karrieren medlem af Vejle IF.

Han var i sine yngre år et alsidigt talent, som gjorde sig gældende i både hækkeløb og højdespring og med sin fysiske styrke blev spået karriere som tikæmper. Det blev imidlertid som kuglestøder, han skabte sig et navn.

Ved EM indendørs 1974 blev Lindskjold nummer 9 med et stød på 18,41. I løbet af karrieren vandt han syv danske mesterskaber samt en sølvmedalje i kuglestød. Det blev til yderligere fem DM-sølvmedaljer og fem bronzemedaljer i diskoskast, hammerkast og vægtkast.

Lindskjold blev 14 august 1974 den første dansker over 20 meter i kuglestød, da han på Lyngby Stadion stødte 20,02. Rekorden stod i 26 år til Joachim B. Olsen stødte 20,26 meter 2 juni 2000. Senere på sæsonen 1974 deltog han i EM i Rom, hvor han sluttede som nummer 13 og sidst i finalen med 18,84 meter. På grund af knæ- og fingerskader måtte han kort efter EM trappe træningen ned.

I 1975 blev Ole Lindskjold indvalgt i DAFs idrætsudvalget og skulle være landstræner, men han mistede i en kurve på hovedvejen mellem Jelling og Vejle herredømmet over sin folkevogn.
Han blev slynget ud, kom ind under bilen og var død ved ankomsten til sygehuset.

Personlige rekorder  
 110 meter hækkeløb: 15,6h 6.august 1966
 400 meter hækkeløb: 57,4h 1965
 Længdespring: 6,66 18. juni 1966
 Trespring: 13,17 20.juni 1965
 Kuglestød: 20,02 14.august 1974
 Diskoskast: 54,60 27. april 1974
 Hammerkast: 60,85 11. maj 1974
 Vægtkast: 20,28 29. September 1973
 Spydkast: 57,15 8. juni 1968
 Kastefemkamp: 4420p 15. april 1974
 Femkamp: 2960p 31 juli 1966
 Tikamp: 5754p 17-18. juli 1965

Referencer 
 DAF i tal 1981  (artikel om Ole Lindskjold)
 "Officielle Efterretninger" og "DAF i tal" 
 

Atleter fra Vejle IF
Omkomne ved trafikulykker i Danmark
Diskoskastere fra Danmark
Hammerkastere fra Danmark
Kuglestødere fra Danmark
Ahmed Ouyahia

Ahmed Ouyahia (; født 2. juli 1952 i landsbyen Bouadnane i regionen Kabylien) er en politiker fra Algeriet, der var Algeriets premierminister i perioderne 1995–1998, 2003–2006, 2008–2012 og 2017–2019.

Han er ligesom Algeriets tidligere præsident Abdelaziz Bouteflika medlem af regeringspartiet FLN (Algeriets Nationale Befrielsesfront – Front de Libération Nationale).

Eksterne henvisninger 

Algeriets premierministre
Politikere fra Algeriet
Sverre Fehn

Sverre Fehn (14. august 1924 – 23. februar 2009) var en norsk arkitekt, der blandt andet er kendt for at have skabt den Norske Pavillon til verdensudstillingen i Bruxelles i 1958 og den Nordiske Pavillon til Venedig Biennalerne (1962). I Danmark er han mest kendt for i 1996 at have tegnet en udvidelse af Det Kongelige Teater kaldet "Teaterfuglen", der imidlertid stødte på så meget modstand, at den aldrig blev opført.

Efter sin uddannelse som arkitekt var Sverre Fehn i begyndelsen af 1950'erne på en rejse i Marokko, og her gjorde den lokale folkelige arkitektur stort indtryk på ham og fik indflydelse på mange af hans senere værker. Et par års studier i Paris hos Jean Prouvé, hvorunder han også mødte Le Corbusier, fik ligeledes betydning, og sammen med andre arkitekter (blandt andet Jørn Utzon) stiftede han arkitektsammenslutningen Pagon (Progressive Architects' Group, Oslo, Norway), der søgte at tilpasse internationale arkitektoniske strømninger til nordiske forhold.

Blandt Fehns andre værker var en række norske villaer og museer, blandt andet gletsjermuseet i Fjærland, nybygningen af Colosseum Kino i Oslo og andre kulturbygninger. Fehns skæbne var dog også i en vis udstrækning, at skønt højt estimeret måtte han opleve, at mange af hans projekter aldrig blev gennemført (som Teaterfuglen).

Fehn modtog i 1997 Pritzker-prisen

Kilder

Eksterne henvisninger 

Arkitekter fra Norge
Modtagere af Heinrich Tessenow-medaljen
Modernistiske arkitekter
Nordmænd i 1900-tallet
Nordmænd i 2000-tallet
Kommandører af Sankt Olavs Orden
Mickey Dennis

Mickey Dennis er en amerikansk basketballspiller, der i Danmark har spillet for både Sisu Copenhagen og Roskilde Basketball Club. Den 185 cm høje shooting guard har også spillet  for Team FOG Næstved i den danske Canal Digital Ligaen.

Tidligere har han også spillet i bl.a. Australien. Mickey Dennis er nu træner i Hvidovre.

Tjek fødselsår
Basketballspillere fra USA
Sjælland Sport & Event

Sjælland Sport & Event (SSE) er en virksomhed beliggende i Næstved som driver to professionelle sportshold – Næstved Boldklub i 1. division (fodbold), og Team FOG Næstved i Canal Digital Ligaen (basketball). Derudover arrangerer de diverse events, f.eks. Næstved Festuge, der do blev indstillet efter et unerskud i 2011.

Referencer 

Forlystelsesvirksomheder i Danmark
Virksomheder i Næstved
Sport i Næstved
Kulturhavn

Kulturhavn Festival er en årligt tilbagevendende begivenhed, der bringer kunst, kultur og bevægelse til Københavns Havn. Festivalen startede i 2001 på Islands Brygge og har gennem årene haft skiftende lokationer.

I dag repræsenterer havnen både historie, bæredygtige løsninger og et byliv i bevægelse, og det har skabt nye muligheder for fællesskabet og kulturen, som bliver fejret med Kulturhavn Festival den sidste weekend i august.

Eksterne henvisninger 
 kulturhavn.dk

Islands Brygge
Festivaler i København